Neuvoston päätöslauselma yritysten sosiaalista vastuuta koskevan vihreän kirjan seurannasta



Virallinen lehti nro C 086 , 10/04/2002 s. 0003 - 0004



Neuvoston päätöslauselma yritysten sosiaalista vastuuta koskevan vihreän kirjan seurannasta (2002/C 86/03) EUROOPAN UNIONIN NEUVOSTO, joka MUISTUTTAA, että 1. Lissabonin Eurooppa-neuvosto vetosi yritysten sosiaaliseen vastuuntuntoon elinikäistä oppimista, työn organisointia, yhtäläisiä mahdollisuuksia, sosiaalista osallisuutta ja kestävää kehitystä koskevien parhaiden käytänteiden osalta. 2. Nizzan Eurooppa-neuvosto kehotti Euroopan sosiaalisen toimintaohjelman puitteissa tukemaan aloitteita, jotka liittyvät yritysten sosiaaliseen vastuuseen muutoksen hallinnassa komission tiedonannon avulla, ja luomaan kaikenlaisen syrjäytymisen ja syrjinnän torjumiseksi, jotta edistetään sosiaalista osallisuutta, olosuhteet tehokkaalle kumppanuudelle työmarkkinaosapuolten, kansalaisjärjestöjen, paikallisyhteisöjen sekä sosiaalipalveluja hallinnoivien organisaatioiden kanssa, ja saamaan yritykset mukaan kumppanuuteen niiden sosiaalisen vastuun lisäämiseksi. 3. Tukholman Eurooppa-neuvosto suhtautui myönteisesti yritysten aloitteisiin parantaa yritysten sosiaalista vastuuta. 4. Komissio laati vihreän kirjan yritysten sosiaalisen vastuun eurooppalaisten puitteiden edistämisestä (KOM(2001) 366), jossa esitetään kuulemista yritysten sosiaaliseen vastuuseen liittyvissä asioissa. 5. Komissio antoi laatuun, sosiaalisiin normeihin ja hallintotapaan liittyvät tiedonannot(1), ON VAKUUTTUNUT siitä, että yritysten sosiaalisella vastuulla voidaan edistää vihreässä kirjassa määriteltyjen kaltaisia tavoitteita ja erityisesti seuraavia: 6. Lissabonin huippukokouksen tavoitteet: "unionista on tultava maailman kilpailukykyisin ja dynaamisin tietoon perustuva talous, joka kykenee ylläpitämään kestävää talouskasvua, luomaan uusia ja parempia työpaikkoja ja lisäämään sosiaalista yhteenkuuluvuutta"; 7. työllisyyden ja sosiaalisen yhteenkuuluvuuden eurooppalaiset strategiat ja tekijät, jotka ennakoivat ja hyödyntävät muutosta Nizzassa hyväksytyn sosiaalisen työohjelman mukaisesti; 8. Göteborgin Euroopa-neuvostossa hyväksytyn kestävän kehityksen strategian tavoitteet, KANNATTAA seuraavia vihreään kirjaan sisällytettyjä määrittelytekijöitä tämän kuitenkaan vaikuttamatta kaikkien sidosryhmien huomautuksiin: 9. a) Lissabonin strategian täytäntöönpanoon vaikutetaan rakentavasti kannustamalla käymään keskustelua yritysten kasvavasta sosiaalisesta vastuusta kansallisella, Euroopan ja maailman tasolla; b) kaikki sidosryhmät osallistuvat perusteelliseen keskusteluun vihreästä kirjasta taloudellisten toimijoiden ja ylipäänsä yhteiskunnan, erityisesti työmarkkinaosapuolten lausuntojen pohjalta; ja c) yritykset ottavat omasta aloitteestaan vapaaehtoisesti sosiaaliset ja ekologiset arvot huomioon kaupallisessa toiminnassaan ja sidosryhmäsuhteissaan; ON TIETOINEN SIITÄ, ETTÄ 10. Yritysten sosiaalinen vastuu voi olla väline, jolla vastataan yritysten organisaatiomuutoksista ja uusista tuotantomenetelmistä johtuviin haasteisiin. Yritysten sosiaalisen vastuun toteuttamista yritysten sisällä voidaan helpottaa työntekijöiden tai heidän edustjiensa osallistumisella vuoropuheluun, jolla helpotetaan jatkuvaa vaihtumista ja mukautumista. Tämän sisäisen ulottuvuuden lisäksi yritysten sosiaalisen vastuun ulkoinen ulottuvuus voitaisiin tietyissä olosuhteissa yhdistää sidosryhmien kanssa määriteltyjen tavoitteiden toteuttamiseen. 11. Sosiaalisella vastuulla voidaan paitsi edistää vahvaa sosiaalista yhteenkuuluvuutta, ympäristönsuojelua ja perusoikeuksien kunnioitusta, myös parantaa kilpailukykyä kaikentyyppisissä yrityksissä pk-yrityksistä monikansallisiin yrityksiin ja kaikilla toimialoilla. 12. Yritysten sosiaalisella vastuulla voidaan täydentää ja edistää sosiaalisia oikeuksia ja ympäristönormeja koskevien sääntöjen ja lakien soveltamista. ILO:n keskeisiin yleissopimuksiin, ILO:n kolmikantajulistukseen monikansallisia yrityksiä ja sosiaalipolitiikkaa koskevista periaatteista sekä OECD:n monikansallisille yrityksille suunnattuihin toimintaohjeisiin perustuvat käytännesäännöt erityisesti voivat edistää kansainvälisiä työnormeja ja kannustaa vastuuntuntoista asennetta niiden osalta, jotka ne hyväksyvät. 13. Sosiaalinen vastuu koskee ensi sijassa yrityksiä, mutta kaikki sidosryhmät, varsinkin työntekijät, kuluttajat ja sijoitajat, voivat ratkaisevasti kannustaa yrityksiä ottamaan käyttöön sosiaalisesti vastuullisia käytänteitä. 14. Samalla kun yritysten sosiaalinen vastuu on yhteensopiva ja yhdenmukainen yhteisön ja kansainvälisten normien kanssa, se on ymmärrettävä sosiaalisia oikeuksia tai ympäristönormeja koskevaa sääntelyä tai lainsäädäntöä täydentävänä eikä korvaavana tekijänä, KOROSTAA, että yritysten sosiaalista vastuuta koskevalla eurooppalaisella lähestymistavalla voitaisiin: 15. täydentää nykyisiä toimia paikallisella ja kansallisella tasolla antamalla niille lisäarvoa yritysten yhteiskunnallisen vastuun edistämiseksi; 16. tukea kansainvälisiä sopimuksia ja aloitteita kuten OECD:n monikansallisille yrityksille suunnattuja toimintaohjeita, ILO:n perusnormeja työllisyyden alalla, ILO:n kolmikantajulistusta monikansallisia yrityksiä ja sosiaalipolitiikkaa koskevista periaatteista tai Yhdistyneiden Kansakuntien Global Compact -aloitetta. Uuden lähestymistavan olisi oltava näitä sopimuksia ja aloitteita kansainvälisten organisaatioiden ja yksityisen sektorin tasolla täydentävä ja tuotava niille lisäarvoa, KATSOO, että on hyödyllistä edistää: 17. aloitteita, joiden tarkoituksena on sellaisten hyvien käytänteiden ja innovatiivisten ideoiden vaihtaminen, jotka liittyvät yritysten sosiaalisen vastuun käytäntöön ja edistämiseen; 18. yritysten taloudellisen suorituskyvyn sosiaalisesti vastuullisten käytänteiden vaikutusten parempaa tuntemusta ja arviointia niiden levittämiseksi kaikkiin yrityksiin, erityisesti pk-yrityksiin; 19. aloitteita, joiden tavoitteena on sisällyttää yritysten sosiaalinen vastuu toimihenkilöiden ja työntekijöiden koulutukseen, jotta he voisivat paremmin ottaa huomioon nämä uudet haasteet ja kriteerit yritysten strategisessa suunnittelussa ja päivittäisessä toiminnassa, ON SOPINUT SEURAAVAA: 20. SUHTAUTUU MYÖNTEISESTI komission vihreään kirjaan yritysten sosiaalisen vastuun eurooppalaisten puitteiden edistämisestä ja on tyytyväinen kuulemismenettelyä koskevaan aloitteeseen, 21. KEHOTTAA komissiota - sisällyttämään seuraavaan tiedonantoonsa mahdollisuuksien mukaan jäsenvaltioissa käytyjen keskustelujen ja aihetta koskevien konferenssien päätelmät, ja - arvioimaan tarkoin kustakin eurooppalaisella tasolla ehdotetusta toimesta saatavaa lisäarvoa, 22. JA KOROSTAA, että on tärkeää, että työmarkkinaosapuolet osallistuvat kuulemismenettelyyn kansallisella ja Euroopan tasolla. (1) "Työllisyys- ja sosiaalipolitiikka: investoiminen laatuun" (KOM(2001) 313) ja "Perustyönormien edistäminen ja työmarkkina- ja sosiaalipolitiikan ohjausjärjestelmän kehittäminen maailmanlaajuistumisen yhteydessä" (KOM(2001) 416).